stanford-oval/wikipedia huggingface dataset:
Grasshopper (albumi)
Aiheesta muualla

Grasshopper (albumi) Allmusicissa (englanniksi)
Giuseppe Conte

| Giuseppe Conte |
| --- | --- |
 Conte vuonna 2019.
Italian pääministeri
 1.6.2018–13.2.2021  
Presidentti:  Sergio Mattarella
Edeltäjä:  Paolo Gentiloni
Seuraaja:  Mario Draghi
Viiden tähden liikkeen puheenjohtaja
 6.8.2021–  
Edeltäjä:  Vito Crimi
Henkilötiedot
Syntynyt: 8. elokuuta 1964 (ikä 60) Volturara Appula, Italia
Ammatti:  juristi
Lapset:  1
Tiedot
Puolue:  Viiden tähden liike
Muut puolueet:  sitoutumaton
Tutkinnot:  Rooman Sapienza-yliopisto
 Nimikirjoitus
Giuseppe Conte (s. 8. elokuuta 1964 Volturara Appula) on italialainen juristi ja poliitikko, joka toimi Italian 58. pääministerinä 1. kesäkuuta 2018 – 13. helmikuuta 2021. Elokuusta 2021 alkaen hän on ollut Viiden tähden liikkeen puheenjohtaja.
Contea ehdotettiin pääministeriksi Viiden tähden liikkeen ja Legan johtamaan hallituskoalitioon 21. toukokuuta 2018, mutta hän erosi tehtävästään kun presidentti Sergio Mattarella hylkäsi hänen valtiovarainministeriksi valitsemansa Paolo Savonan. 31. toukokuuta enemmistöpuolueet sopivat uudesta valtiovarainministeristä ja Conte kutsuttiin muodostamaan hallitus seuraavana päivänä.
Ennen nimitystään Conte ei ole toiminut kansanedustajana eikä muutenkaan tullut tunnetuksi politiikassa. Hän oli yksityisoikeuden professori Firenzen ja Rooman yliopistoissa. Hänen opinnoistaan ulkomailla on ristiriitaisia tietoja, ja vastustajat syyttivät häntä liiottelusta.
Aiheesta muualla

Esittelyvideo, 13 min. BBC (englanniksi)
Mari Rantanen

Mari Rantanen voi tarkoittaa seuraavia suomalaisia:
Mari Rantanen (s. 1956), taidemaalari
Mari Rantanen (s. 1976), poliitikko ja ministeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mari Rantanen”, voi hakea sivunnimihaulla, laajalla sivunnimihaulla tai tekstihaulla.
Margate

| Margate |
| --- | --- |
 The Parade -katu Margaten ranta-alueella.
 fiMargate 
 51°23′06″N, 1°23′02″E 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Kent
Hallintopiiri:  Thanet
Maantiede
Kokonaispinta-ala:  13 km²
Metropolialue:  67 km²
Väestö
Väkiluku (2021):  63 000
Väestötiheys:  4 712 as./km²
Metropolialue:  138 000
Metropolialueen väestötiheys:  2 045 as./km²
 www.thanet.gov.uk 
Margate on noin 63 000 asukkaan kaupunki Kentin kreivikuntaan kuuluvassa Thanetin hallintopiirissä Kaakkois-Englannissa. Se sijaitsee North Forelandin niemellä, noin 60 kilometriä Maidstonesta itään. Margaten kaupunki on suoraan hallintopiirin alaisuudessa eikä sillä ole kunnallista itsehallintoa (unparished area). Se muodostaa naapurikaupunkinsa Ramsgaten kanssa noin 138 000 asukkaan yhtenäisen kaupunkialueen.
Historia

Kaupungin historia liittyy kiinteästi mereen ja lyhyeen etäisyyteen Manner-Eurooppaan. Roomalaisten sanotaan tulleen Britanniaan juuri Margaten kohdalta. Se oli keskiajalla Doverin haara Cinque Ports -konfederaatiossa. Naapurikaupunki Ramsgaten tavoin se on ollut perinteinen merenrantalomakohde lontoolaisille.
Kaupungissa on säilynyt tudortyylinen kaksikerroksinen talo.
Aiheesta muualla

Kuvia tai muita tiedostoja aiheesta Margate Wikimedia Commonsissa
Visit Thanet (englanniksi)
Margaten kellotorni.
Malla Silfverstolpe

| Malla Silfverstolpe> Magdalena Montgomery |
| --- | --- |
 Malla Silfverstolpe
Henkilötiedot
Syntynyt: 8. helmikuuta 1782 Snappertuna, Suomi
Kuollut: 17. tammikuuta 1861 (78 vuotta) Uppsala, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Pääteokset:  Malla Montgomery-Silfverstolpes memoarer  Månne det går an?
Aiheesta muualla
Löydä lisää kirjailijoitaKirjallisuuden teemasivulta
Magdalena (Malla) Sofia Silfverstolpe, s. Montgomery, (8. helmikuuta 1782 Snappertuna, Suomi – 17. tammikuuta 1861 Uppsala, Ruotsi) oli ruotsalainen muistelmakirjailija ja salonginpitäjä. Hänen isänsä oli eversti Robert Montgomery ja äitinsä tämän toinen puoliso Katarina Charlotta Rudbeck.  Hän syntyi Suomessa isänsä ollessa täällä palveluksessa. Äiti kuoli pari kuukautta synnytyksen jälkeen, ja hänet vietiin äidin sukulaisten hoiviin kasvatettavaksi Ruotsiin, missä vuoden ikäisen tyttären kasvatuksesta vastasi Edsbergin linnassa lähinnä äidinäiti Magdalena Rudbeck.
Silfverstolpen puoliso oli vuodesta 1807 David Gudmund Silfverstolpe (1769–1819). Avioliitto ei ollut onnellinen. Hän asui vuodesta 1812 Uppsalassa, jossa hänellä oli ajan myötä kaupungin seuraelämässä merkittävä asema. Hänen kotonaan kokoontuivat paikalliset kulttuuripiirit ja myös muu seurapiiri ja merkittävät ulkomaalaiset. Parinkymmenen vuoden ajan hän oli seuraelämän keskus ja myös Ruotsin romantiikan piirien kokoava ja yhdistävä voima sekä myös mesenaatti.
Silfverstolpe piti lapsesta pitäen päiväkirjaa ja kirjoitti Per Ulrik Kernellin kehotuksesta muistelmat, jotka alkavat vuodesta 1822. Neliosaiset muistelmat julkaisi 1908–1911 Malla Grandinson, ja ne saivat innostuneen vastaanoton. Henkilö- ja kulttuurihistoriallisena kuvauksena ne tarjoavat tietoa aikakauden merkittävistä kulttuurihenkilöistä. Hän kirjoitti myös merkittävistä saksalaisista kulttuurihenkilöistä oleskeltuaan siellä 1825–1926. Useat runoilijat omistivat hänelle runojaan, muun muassa Per Atterbom, Erik Gustaf Geijer ("Reseda") ja Johan Olof Wallin. Kiistaan Carl Jonas Love Almquistin kirjasta Det går an hän osallistui kirjoituksella Månne det går an? (1840), joka on Atterbomin tarkastama lempeä vastakirjoitus.
Aiheesta muualla

Kuvia tai muita tiedostoja aiheesta Malla Silfverstolpe Wikimedia Commonsissa
Malla Silfverstolpe, Svenskt kvinnobiografiskt lexikon (ruotsiksi)
Hakor

Hakoria esittävä veistos
Hakor tai Akhoris oli Egyptin 29. dynastian hallitsija eli faarao vuosina 392–380 eaa. Hänen valtaistuinnimensä oli Khemmaatra (Oikeudenmukaisuus on Ren sydän).  Hakor oli luultavasti Neferites I:n poika ja Neferites II:n isä, mutta joidenkin lähteiden mukaan hän olisi ollut vallananastaja, joka ei ollut heille sukua.
Neferites I:n kuoltua Egyptissä puhkesi vallanperimyssota. Vallasta kamppailivat Neferitesin sukulaiset Hakor ja Psammuthis. Ei tiedetä varmasti, olivatko he hänen poikiaan, veljiään tai muuta sukua. Hakor kruunattiin, mutta Ylä-Egyptiä hallinnut Psammuthis onnistui syrjäyttämään Hakoriksen. Hakor puolestaan syrjäytti Psammuthisin noin vuoden kuluttua ja yhdisti sen jälkeen koko Egyptin valtansa alle.
Hakorin tavoitteena oli lujittaa Egyptin valtakuntaa poliittisesti. Hän solmi muun muassa sopimuksen Kyproksen ja Ateenan kuninkaan Euagorsasin kanssa vuonna 389 eaa sekä pyrki vastustamaan Persian vallan kasvua. Hakor rakennutti myös Karnakin kappelin ja useita pienempiä rakennuksia.
| 0 | 1 | 2 |
| --- | --- | --- |
| Edeltäjä: Neferites I | Egyptin faarao 29. dynastia | Seuraaja: Neferites II |
Giuseppe Chiarini

Giuseppe Chiarini
Giuseppe Chiarini (1833−1908) oli italialainen kirjailija ja kriitikko. Chiarini oli jo opintoajallaan Firenzessä Giosuè Carduccin hyvä ystävä ja esiintyi vuosina 1855−1860 julkaisemalla muutamia kriitillisiä kirjoitelmia. Chiarinin vaikutus Carducciin on melkoinen. Aikakauskirjassa I critici italiani e le prime odi barbari Chiarini puolusti odi-barbare-runomuotoa, jota Carduccin käyttämää runoudenlajia niin monet italialaiset runoilijat sittemmin ovat jäljitelleet.
Chiarinin oma runous nojaa etupäässä klassikoihin, etenkin Horatiukseen sekä saksalaiseen kirjallisuuteen, jonka hän perin pohjin tunsi. Lisäksi hän käänsi italiaksi saksalaisia, varsinkin Heinrich Heinen runoja. Chiarinin omista runoista ovat etevimmät Poesie (1875), Lacrymæ (1879−1880) ja Esperimenti metrici (1882). Parasta Chiarini kuitenkin on tuottanut kirjallisuuskritiikin alalla. Hänen kriitillisistä teoksistaan ja tutkielmistaan mainittavia ovat Ombre e figure (1883), Donne e poeti (1885), Gli amori di Ugo Foscolo (1892), Giosuè Carducci, impressioni e ricordi (1901), ja Vita di Giacomo Leopardi (1905). Chiarini on julkaissut Giacomo Leopardin (1867−1870) ja Ugo Foscolon (1882) teosten painoksia.
Aiheesta muualla

Kuvia tai muita tiedostoja aiheesta Giuseppe Chiarini Wikimedia Commonsissa
Mannerheimin patsas

Mannerheimin patsas voi tarkoittaa seuraavia C. G. E. Mannerheimin kunniaksi pystytettyjä patsaita.
Mannerheimin ratsastajapatsas Helsingissä
Mannerheimin ratsastajapatsas Lahdessa
Mannerheimin patsas Mikkelissä
Mannerheimin patsas Tampereella
Mannerheimin patsas Seinäjoella
Mannerheimin rintakuvaveistos Turussa
Lisäksi Vaasan kaupungintalossa on sisätiloissa vuonna 1990 paljastettu kopio Helsingin ratsastajapatsaasta, Sveitsin Montreux'ssä ei-esittävä Mannerheimin muistomerkki vuodelta 1955 ja Mannerheimin syntymäpaikan, Louhisaaren kartanon, pihalla Askaisissa muotokuvamedaljongilla varustettu Mannerheimin muistopaasi vuodelta 1982. Tuusulan Lottamuseon pihalla on Tukiaisen suunnittelema Mannerheimin rintakuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mannerheimin patsas”, voi hakea sivunnimihaulla, laajalla sivunnimihaulla tai tekstihaulla.
Hagia Sofia (Mystras)

| Hagia Sofian kirkko Ναός Αγίας Σοφίας |
| --- | --- |
 Hagia Sofian kirkko.
Sijainti:  Mystrás, Spárti, Lakonia, Kreikka
Koordinaatit:  37°04′25″N, 22°21′58″E
Kirkkokunta:  Kreikan ortodoksinen kirkko
Hiippakunta:  Monemvasián ja Spártin hiippakunta
Rakentamisvuosi:  noin 1350
Tyylisuunta:  bysanttilainen
 Osa Unescon maailmanperintökohdetta Mystraksen arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hagia Sofian kirkko (kreik. Ναός Αγίας Σοφίας, Naós Agías Sofías) eli Pyhän Viisauden kirkko on bysanttilaisaikainen kirkko Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.
Hagian Sofian kirkon kupoli sisältä.
Kirkon seinämaalauksia.
Kirkko on rakennettu 1300-luvun puolessa välissä. Se on alun perin kuulunut ensimmäisen Morean despootin Manuel Kantakuzenoksen perustamaan luostariin. Osmanivallan aikana rakennus toimi moskeijana. Kirkko sijaitsee Mystraksen linnavuoren pohjoisrinteessä lähellä linnoituksen ylempää sisäänkäyntiä ja Mystraksen palatsia.
Kirkko on ristinmuotoinen ja siinä on kupoli ja leveä kellotorni sekä nartheks länsisivulla. Kirkkoon kuuluu myös hautakappeli, jossa on maanalainen krypta, sekä kolme muuta kappelia eteläsivulla. Kirkko on ollut rikkaasti koristeltu seinämaalauksilla, mutta niistä on säilynyt vain osia erityisesti kirkon kappeleissa.
Aiheesta muualla

Kuvia tai muita tiedostoja aiheesta Hagia Sofian kirkko Wikimedia Commonsissa
Haggard: The Movie

| Haggard: The Movie |
| --- | --- |

Ohjaaja:  Bam Margera
Käsikirjoittaja:   Chris Aspite  Brandon Dicamillo  Bam Margera 
Tuottaja:   Joseph Frantz  Terry Hardy 
Kuvaaja:  Joseph Frantz
Leikkaaja:  Bam Margera
Pääosat:   Brandon Dicamillo  Ryan Dunn  Bam Margera 
Valmistustiedot
Valmistusmaa:   Kanada  Yhdysvallat 
Levittäjä:  Netflix
Ensi-ilta:  2003
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
CKY Haggard: The Movie on Ryan Dunnin, Bam Margeran ja Brandon DiCamillon tähdittämä elokuva. Siinä nähdään myös muita tuttuja henkilöitä ohjelmasta Viva La Bam, kuten Rake Yohn, Bam Margeran entinen tyttöystävä Jenn Rivell, joka esittää elokuvassa Ryan Dunnin entistä tyttöystävää, Margeran setä, Don Vito ja Margeran vanhemmat April ja Phil Margera kuten myös CKY-yhtyeestä tuttu Bamin isoveli Jess Margera.
Elokuva kertoo rakkaudesta, mustasukkaisuudesta, masennuksesta ja ystävyydestä. Elokuvan kesto on noin tunti ja 36 minuuttia. Musiikkina elokuvassa kuullaan muun muassa yhtyeitä kuten: Amorphis, Bomfunk MC’s, Clutch, Dead or Alive, Faithless, HIM, Iggy Pop, In Flames, New Order, Orbital ja Shantalla.
Aiheesta muualla

Haggard: The Movie Internet Movie Databasessa (englanniksi)
Makkaralampi (Hirvensalmi)

| Makkaralampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°35′24″N, 26°34′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Heinälampeen 
Järvinumero:  14.854.1.002
Mittaustietoja
Pinnankorkeus:  95,6 m  
Pituus:  330 m  
Leveys:  120 m  
Rantaviiva:  0,752 km  
Pinta-ala:  2,112 ha  
Saaria:  ei saaria 
 fiMakkaralampi 
Makkaralampi  on Etelä-Savossa Hirvensalmella  Noitin lähellä sijaitseva lampi.
Maantietoa

Lampi on 330 metriä pitkä, 120 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Sahinojan valuma-alueeseen (14.854) se kuuluu. Lammen vedenpinnan korkeus on 95,6 metriä mpy.
Guardian (yhtye)

Guardian on yhdysvaltalainen kristillinen hard rock - ja metalliyhtye. Yhtye on julkaissut seitsemän studioalbumia, kolme albumia espanjaksi ja on kiertänyt laajasti kaikkialla maailmalla. Yhtye on julkaissut myös lukuisia kokoelmia, live-levyjä ja bootleggeja.
Historia > Alkuvuodet

Bändi perustettiin vuonna 1982 nimellä Fusion, laulaja-lauluntekijä-kitaristi Paul Cawleyn sekä basisti David Bachin toimesta. Alkuperäisessä bändissä oli rumpali Steve Martinez ja kitaristi Gene Thurston. Ryhmä erottui kasvavassa Los Angelesin metallimusiikkiskenessä epäsovinnollisin futuristisin haarniska-asuin, joiden idean Cawley otti Raamatusta Paavalin kirje efesolaisille kuudennen luvun "Jumalan sota-asusta". Jäsenistö vaihtui vuonna 1984 kun mukaan tuli rumpali Rikk Hart ja kitaristi James Isham. Loppuvuodesta 1984 Isham lähti ja  Cawley Bach ja Hart äänitti kuuden kappaleen EP:n Rock In Victory. Vuoden 1985 alkupuolella bändillä oli pop-kokeiluja ja mukaan liittyivät tilapäisesti kosketinsoittaja Brent Jeffers ja laulaja Pat Dewey, joka tosin lähti pian sen jälkeen muodostamaan bändin nimeltä The Deacons. Useiden etsintöjen jälkeen Cawley, Bach ja Hart värväsi kitaristi David Caron.
Bändi onnistui saaman levytyssopimuksen Enigma Recordsin kanssa vuonna 1985, kun Hartin lukiokaveri Eric Blair, joka työskenteli kristillisen metallibändi Stryperin kanssa, toimitti Rock Victory EP:n Enigma Records puheenjohtajalle Wesley Heinille. Kun heille selvisi, että on olemassa myös espanjalainen bändi nimeltä Fusion, he muuttivat bändin nimekseen Gardian, tahallaan virheellisesti kirjoitettu seitsemällä kirjaimella Stryperin tyyliin. Alkuvuodesta 1986 Caro poistui bändistä ja korvattiin kitaristilla Tony Palaciosilla. Palaciosin kanssa äänitettiin Orange County -musiikkikaupan takana vuonna 1987 demo nimeltään Voyager.
Vuonna 1988 bändi luopui avaruusasusta ja lisäsi nimeensä "U"-kirjaimen. Yhtye kiersi jatkuvasti Kaliforniaa ja nauhoitti demoja levy-yhtiölleen. Vuonna 1989 Enigma / Capitol vihdoin julkaisi ensimmäisen virallisen albumin First Watch Stryperin Oz Foxin tuottamana. Tämä julkaisu sisälsi melodisen metallia tyyliin Stryper tai Van Halen ja sitä seurasi laaja kiertue Yhdysvaltojen läpi ja Japaniin. Rikk Hart lähti bändistä syksyllä 1989 ja hänet korvasi rumpali Jason Souza Japanin kiertueelle. Vuonna 1990 alussa perustajajäsen Cawley jätti bändin.
Historia > Uusi Guardian

Cawleyn lähdön jälkeen Bach ja Palacios pyrkivät eroon Enigma-sopimuksesta ja hakivat kristillisempää levy-yhtiötä. Kun heidät vapautettiin sopimuksesta, entinen Tempest-laulaja Jamie Rowe liittyi bändiin. Uusi bändi aloitti työstämään toista albumia tuottajien Dino ja John Elefante kanssa ja julkaisi lopulta Fire and Loven vuonna 1991 Epic Recordsin kautta Elefanten Pakaderm -levymerkinnällä. Levy otettiin hyvin vastaan ja kappaleen "Power of Love" video pääsi MTV:n Headbangers Ballin soittolistalle. Laajan USA-kiertueen jälkeen 1991 ja Euroopan kiertueen Stryperin mukana 1992, bändi julkaisi kolmannen levynsä, Miracle Mile vuonna 1993. Levy oli poikkeama kahdesta ensimmäisestä julkaisustaan, kun yhtye alkoi ottaa mukaan R & B- ja akustiset elementit musiikkiinsa. Levy nousi nopeasti listoilla ja saavutti CCM Top Five -sijoituksen.
Myrrh Recordsin uuden levytyssopimuksen jälkeen seurasi akustinen levy Swing, Swang ja Swung vuonna 1994. Levy on äänitetty tuottajan John & Dino Elefanten autotallissa, ja sillä on riisuttu, blues-pohjainen soundi. Myös yhtyeen ensimmäinen espanjalainen albumi Nunca Te Dire Adiós julkaistiin vuonna 1995 bändin suosion kasvaessa Latinalaisessa Amerikassa.
Bändi lähti kokeneen kristityn tuottaja-taiteilija Steve Taylorin mukaan maailmanlaajuisella Squinternational-kiertueelle. Hänen mukanaan he palasivat raskaampaan sointiin ja julkaisivat Buzzin vuonna 1995. He tukivat julkaisua vielä yhdellä maailmanlaajuisella kiertueella, mukaan lukien monia esiintymisiä Latinalaisessa Amerikassa. Vuonna 1997 bändi julkaisi Taylorin tuottaman Bottle Rocketin ja toisen espanjankielisen albuminsa, Promesa.
Tämän jälkeen bändi piti taukoa omistautuen perheilleen ja antaen aikaa sivuprojekteihin. Tänä aikana Bach siirtyi tilapäisesti täysipäiväiseksi kiertuejäseneksi, ja julkaisi omakustanteisen Stryper-cover-EP:n nimeltä The Yellow and Black Attack Is Back!. Levy on väännös Stryperin samannimisestä levystä. Bändi jatkoi keikkailua Yhdysvalloissa ja ulkomailla kiertuebassistiryhmän Brent Dennyn kanssa. Vuoden 2001 alkupuolella Rowe, Palacios ja Ney julkaisivat kolmannen espanjankielisen albumin nimeltä Dime. Se sisälsi yhdeksän laulua, jotka on kirjoitettu espanjaksi yksinomaan tätä albumia varten ja yhden englanniksi.
Historia > Myöhemmät vuodet

Kesällä 2001 Guardian (mukaan lukien Bach) liittyi muiden legendaaristen kristillisten hard rock -bändien (kuten Bride) kanssa HM-lavalle Cornerstone Music Festivalissa Illinoisissa. Konsertti oli kunnianosoitus 80-luvun ja 90-luvun alun kristillisen metallin kukoistukselle, mutta Guardian soitti kappaleita koko repertuaaristaan.
Vuonna 2004 ilmoitettiin, että bändi alkaa kiertää uudelleen vuonna 2005, ja aikoo myös äänittää uuden albumin. Joulukuussa 2005 bändi äänitti päivitetyn version balladiinsa "Never Say Goodbye" tuottajan Phil Madeiran kanssa, mutta paluu muuten ei toteutunut.
Huhtikuussa 2006 tuottaja Dino Elefante kertoi Jeesus Freak Hideoutille, että Guardian julkaisisi Triple Five -kokoelman, jossa oli mukana pari uutta kappaletta. Myöhemmin Jamie Rowe kertoi, että sen sijaan tulisi kokonainen uusi albumi Triple Fivein sijasta. Nämä suunnitelmat kuitenkin jouduttiin perumaan, kun suunniteltu levy-yhtiö Selectric Records myytiin Weston Entertainmentille.
Lokakuussa 2006 Guardian teki harvinaisen live-esiintymisen ARPA Awards -tapahtumassa Mexico Cityssä, jossa he esittivät joitain espanjalaisia ​​hittejään. Helmikuussa 2007 Guardian esiintyi jälleen kristillisten metalliveteraanien, Briden ja Tourniquetin kanssa Saksassa Legends of Rock -festivaaleilla.
Joulukuussa 2008 bändi esiintyi Rock & Vidassa Buenos Airesissa, Argentiinassa yli 100 000 ihmiselle, mukanaan uusi kitaristi Jamey Perrenot. Vuonna 2009 bändi julkaisi "House of Guardian" -live-video-dokumentin - sekä verkkosivuston: houseofguardian.com.
Guardian esiintyi uudelleen Legends of Rock -festivaalilla Saksassa vuonna 2010. Bändi kiersi vuonna 2011 Latinalaisen Amerikan Guatemalassa, Argentiinassa ja Paraguayssa.
Vuoden 2012 alkupuolella nykyiset yhtyeen jäsenet rahoittivat uuden levyn fanien tuotoilla.  Albumi kastettiin Almost Home -nimellä seuraavana päivänä rahoituksen onnistumisen jälkeen.
Vuonna 2017, Bach ja Rowe liittyi Rex Carrollin ja Mike Feighan Whitecrossin kanssa äänittäen Revival-kokoelman Whitecross ja Guardian -kappaleita ja lähti lyhyelle kiertueelle edistämään hanketta.
Yhtyeen jäsenet > Nykyiset

David Bach - basso (1982-)
Tony Palacios - kitara (1986-)
Jamie Rowe - laulu (1990-)
Karl Ney - rummut (1990 -)
Jamey Perrenot - kitara (2008-)
Yhtyeen jäsenet > Entiset

Paul Cawley - laulu, kitara (1982-1990)
Gene Thurston - kitara (1983-1983)
David Caro - kitara (1985-1986)
James Isham - kitara (1983-1984)
Steve Martinez - rummut (1982-1983)
Rikk Hart - rummut (1984-1989)
Brent Jeffers - koskettimet (1985-1985)
Pat Dewey - laulu (1985-1985)
Jason Souza - rummut (1989-1989)
Brent Denny - basso (1998-2000)
Yhtyeen jäsenet > Kiertuejäsenet

Tracie Ferrie - basso
Pete Orta - kitara
Diskografia > Studioalbumit

First Watch (1989)
Fire and Love (1991)
Miracle Mile (1993)
Swing, Swang, Swung (1994)
Buzz (1995)
Bottle Rocket (1997)
Almost Home (2014)
Diskografia > Live

Live (2000)
Diskografia > Kokoelmat

Smashes: The Best of Guardian (1999)
Guardian: The Definitive Collection (2007)
Diskografia > Espanjankieliset albumit

Nunca Te Dire Adiós (1995)
Promesa (1997)
Dime (2001)
La Casa de Guardian: Volumen Uno (2009)
Diskografia > Omakustannejulkaisut

Rock In Victory (1984)
Kingdom of Rock (1996)
Delicious Bite-Size Meat Pies (1997)
The Yellow and Black Attack Is Back! (1999)
Sunday Best (1999, Review: HM Magazine)
Live! (1999)
Live at Cornerstone (2001)
Voyager and Fusion: The Early Years' (2001)
House of Guardian: Volume One' (2009)
Three To Get Ready (EP)' (2011)
Diskografia > Videojulkaisut

Streets of Fire (1993)
As Seen on TV (1995)
Makkaralampi (Petäjävesi)

| Makkaralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°24′15″N, 25°07′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Kypärälampeen 
Järvinumero:  14.548.1.006
Mittaustietoja
Pinnankorkeus:  217,3 m  
Pituus:  170 m  
Leveys:  120 m  
Rantaviiva:  0,471 km  
Pinta-ala:  1,533 ha  
Tilavuus:  0.000027 km³ 
Keskisyvyys:  1,79 m  
Suurin syvyys:  3,1 m  
Saaria:  ei saaria 
 fiMakkaralampi 
Makkaralampi  on Keski-Suomessa Petäjävedellä Töysänperän lähellä sijaitseva lampi.
Maantietoa

Lampi on 170 metriä pitkä, 120 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lammen tilavuudeksi on saatu 27 400 kuutiometriä. Sen keskisyvyys on 1,8 metriä ja suurin syvyys on 3,1 metriä. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Ohrajoen valuma-alueeseen (14.548) se kuuluu. Lammen vedenpinnan korkeus on 217,3 metriä mpy.
Guernseyn punta

Guernseyn punta on Guernseyn saaren rahayksikkö, joka on sidottu englannin puntaan. Se jakaantuu 100 penceen.
Haggis

Haggis, neeps and tatties eli haggis lanttu- ja perunamuusin kanssa on yleinen skottilainen ruokalaji.
Haggis on skotlantilainen perinneruoka, joka paistetaan lampaan mahalaukussa. Täytteenä on yleensä kaurahiutaleita, lampaan maksaa, keuhkoa, sydäntä ja ihraa, sipulia, mausteita ja suolaa. Haggis tarjoillaan tavallisesti lanttu- ja/tai perunamuusin sekä viskikastikkeen kera.
Keitetty haggis
Haggista tarjotaan usein Burnsin päivällisellä 25. tammikuuta. Juhlallisuuksiin liittyy säkkipillin soittoa ja Skotlannin kansallisrunoilijan, Robert Burnsin, haggis-aiheisen runon Address to a Haggis lausuminen.
Aiheesta muualla

Kuvia tai muita tiedostoja aiheesta Haggis Wikimedia Commonsissa